24/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 17 de novembro de 2022, da Xefatura territorial da Coruña, pola que se conceden as autorizacións administrativas previa e de construción dunha instalación de distribución eléctrica no concello de Vimianzo (expediente IN407A 2022/261-1)

Expediente: IN407A 2022/261-1. Solicitante: Electra del Gayoso, S. L. Denominación: Reforma LMTS CT Gándara a CT Toxa, CT Gándara e RBTS Concello: Vimianzo Primeiro. O 02/09/2022, Electra del Gayoso, S. L. solicitou a esta xefatura territorial o outorgamento das autorizacións administrativas previa e de construción das instalacións do proxecto de execución denominado “Reforma LMTS CT Gándara a CT Toxa, CT Gándara e RBTS”, coa finalidade de dar un novo emprazamento ao centro de transformación CT Gándara (IN407A 2006/319-1) por mor da adecuación e ordenación urbanística do núcleo urbano de Gándara, concello de Vimianzo. Proxéctase o traslado do CT a unha nova situación e a instalación dunha liña soterrada de media tensión que o alimentará dende a liña de distribución de media tensión LMT Subderivada Gándara-A Toxa (IN407A 2012/107-1) e a súa conexión coa rede de baixa tensión existente mediante dúas liñas de baixa tensión soterradas. Segundo. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado “Reforma LMTS CT Gándara a CT Toxa, CT Gándara e RBTS”, asinado por D. Danny Santiago Rafael Dario Osoro Abud, enxeñeiro industrial, nº colexiado 867 de Galicia, o 26.08.2022 con nº de visado 20222540 do 26.08.2022. - ANEXO II, asinado por D. Danny Santiago Rafael Dario Osoro Abud, enxeñeiro industrial, nº colexiado 867 de Galicia, o 10.11.2022. Terceiro. No antedito proxecto, o técnico proxectista acredita o cumprimento da normativa de aplicación nos termos dispostos no artigo 53.1. b) da Lei 24/2013, do 26 de decembro, do Sector Eléctrico e na Resolución do 19 de febreiro de 2014, da Dirección Xeral de Enerxía e Minas, da Consellería de Economía e Industria, pola que se aproba o procedemento de autorización administrativa de construción (DOG nº 54, do 19/03/2014). Cuarto. O proxecto presentado por Electra del Gayoso, S. L. non se someteu ao trámite de información pública, de conformidade co disposto no artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). En cumprimento do artigo 46. e) da dita lei, o solicitante declarou que dispón de acordos previos con todas as persoas titulares dos bens e dereitos afectados. Quinto. De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. Electra del Gayoso, S. L. presentou separatas para os seguintes organismos: Concello de Vimianzo e Augas de Galicia. Non consta no expediente, logo de transcorrer o prazo outorgado, contestación dos organismos á solicitude de condicionado nin á reiteración. Sexto. Con data 16/11/2022, os servizos técnicos da xefatura territorial emitiron informe sobre a solicitude feita por Electra del Gayoso, S. L. 1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). 3. As características mais significativas das instalacións recollidas no proxecto “Reforma LMTS CT Gándara a CT Toxa, CT Gándara e RBTS”, obxecto da solicitude de outorgamento das autorizacións administrativas previa e de construción, son: · LMTS a 20 kV, de 2x80 m (E/S), condutor tipo RHZ1-2OL 12/20 kV 3x(1x240) mm2 Al, con orixe e remate nos empalmes proxectados en arqueta existente entre a LMT Subderivada Gándara-A Toxa (IN407A 2012/107-1), facendo E/S no CTC proxectado. Novo PAR (2) onde se farán os empalmes entre a LMT DER Gándara (IN40A7 2006/319-1) e a LMT Subderivada Gándara-A Toxa (IN407A 2012/107-1). · Cambio de emprazamento do CT Gándara (IN407A 2006/319-1) existente compacto prefabricado, cunha potencia de 250 kVA, unha relación de transformación de 20.000/400-230 V e configuración 2L+1P.4. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción das instalacións de media tensión recollidas no proxecto “Reforma LMTS CT Gándara a CT Toxa, CT Gándara e RBTS” de características anteriormente descritas, coas seguintes consideracións: - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - De conformidade co establecido no artigo 111 do Real decreto 1955/2000, do 1 de decembro, a presente autorización circunscríbese ás instalacións de tensión maior de 1 kV. - As instalacións executaranse no prazo dun ano, contado a partir do día seguinte ao da publicación da presente resolución no Diario Oficial de Galicia. - Para a posta en funcionamento das instalacións, Electra del Gayoso, S. L. solicitará a esta xefatura territorial a autorización de explotación destas, acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a Electra del Gayoso, S. L. esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 17 de novembro de 2022 O xefe territorial Isidoro Martínez Arca